paragraph_text: Djelovao je na dvoru francuskog kralja Luja XIV. kao violinist dvorskog orkestra, te plesač, pjevač, glumac i scenograf. Bio je središnja ličnost francuske glazbe i jedan od najznačajnijih europskih baroknih skladatelja. Skladao je pretežito balete, koje je razvio u raskošne glazbene spektakle. S Molièreom je stvorio i novu dramskoglazbenu vrstu - komediju s pjevanjem i plesom.